Diskrimination

Diskrimination [disgʁimiˈneˀʌ] af latin for 'at adskille', anvendes på dansk hyppigst i betydningen forskelsbehandling af en person eller en gruppe på baggrund af en forudindtaget holdning om udseende, vaner, køn, religion, holdninger, hudfarve, handicap, etnicitet, alder o.m.a.

At diskriminere betyder således både positiv særbehandling, hvor en minoritetsgruppe gives særlige privilegier, og den negative særbehandling, som er udelukkelse af en minoritetsgruppe fra almene privilegier.  Diskrimination som "udelukkelse" er den mere almindelige betydning, dvs. i betydningen 'at udvælge ved at frasortere'.

Verdenssamfundets hensigt 
Ifølge FN's menneskerettighedserklæring, en aftale der har til hensigt at fungere som retningslinje for de tilsluttede landes egne lovsæt, bør det ikke tillades nogen at diskriminer med udgangspunkt i personnære og uforanderlige faktorer som race, hudfarve, nationale eller etniske oprindelse, tro, og andet:
Menneskerettighedserklæringens artikel 2:

"Enhver har krav på alle de rettigheder og friheder, som nævnes i denne erklæring, uden forskelsbehandling af nogen art, f. eks. på grund af race, farve, køn, sprog, religion, politisk eller anden anskuelse, national eller social oprindelse, formueforhold, fødsel eller anden samfundsmæssig stilling."

Danmarks love om diskrimination 
I Danmark er diskrimination jurisk reguleret på tre måder, groft sagt Forskelsbehandling, Ligebehandling og Racisme-beskyttelse.

Forskelsbehandling 
"Lov om forbud mod forskelsbehandling på grund af race m.v." ("Forskelsbehandlingsloven")  skaber lovgrundlag for at straffe forskelsbehandling i det offentlige rum, f.eks. nægtelse af adgang til offentlige forlystelser, der kunne have grund i etnicitet eller seksualitet:
§1. Stk. 1. Den, som inden for erhvervsmæssig eller almennyttig virksomhed på grund af en persons race, hudfarve, nationale eller etniske oprindelse tro eller seksuelle orientering nægter at betjene den pågældende på samme vilkår som andre, straffes med bøde, hæfte eller fængsel indtil 6 måneder.

§1. Stk. 2. På samme måde straffes den, som af nogen af de i stk. 1 nævnte grunde nægter at give en person adgang på samme vilkår som andre til sted, forestilling, udstilling, sammenkomst eller lignende, der er åben for almenheden.

Ligebehandling 
"Bekendtgørelse af lov om ligebehandling af mænd og kvinder med hensyn til beskæftigelse m.v." ("Ligebehandlingsloven")   søger en juridisk diskriminationsbeskyttelse gældende for mænd og kvinder især på arbejdspladsen gennem påkrav om pligt til ligestilling:

§ 1. Ved ligebehandling af mænd og kvinder forstås i denne lov, at der ikke finder forskelsbehandling sted på grund af køn.

Racisme 
Straffelovens § 266 b i kapitel 27 om Freds- og æreskænkelser ("racismeparagraffen") adresserer den spot og ydmygelse, som f.eks. ekstreme ydergrupperinger eller homofober bruger som angreb eller argumenter for negativ særbehandling:

§ 266 b. Den, der offentligt eller med forsæt til udbredelse i en videre kreds fremsætter udtalelse eller anden meddelelse, ved hvilken en gruppe af personer trues, forhånes eller nedværdiges på grund af sin race, hudfarve, nationale eller etniske oprindelse, tro eller seksuelle orientering, straffes med bøde eller fængsel indtil 2 år.

Stk. 2. Ved straffens udmåling skal det betragtes som en særligt skærpende omstændighed, at forholdet har karakter af propagandavirksomhed.

Diskrimination i hverdagen

Anti-diskriminatorisk indsats 
Københavns Kommune er blandt de kommunerne i Danmark, der arbejder målrettet med anti-diskrimination.
 Der gennemføres surveys og bredere undersøgelser for at kortlægge omfanget af diskrimination – fx levevilkårsundersøgelsen om homoseksuelle og transseksuelles vilkår i København.
 Der er udarbejdet klare principper for kommunens service og kommunens medarbejdere undervises i ligebehandling
 Der arbejdes med diskriminationskampagner – fx i forlængelse af World Out Games og FN's internationale dag mod racisme.

Diskriminationstyper 
Diskrimination dækker over flere typer ulige behandlinger, som er baseret på forskellige identitetstræk.

 Kønsdiskrimination
 Race-, etnisk- og nationaloprindelseslandsdiskrimination
 Seksuel orienteringsdiskrimination, som bl.a. findes i heteronormativitet
 Religiøs diskrimination
 Aldersdiskrimination
 Diskrimination mod handicappede
 Omvendt diskrimination
 Gerontokratisk diskrimination, også kaldet oldingevælde
 Vidensdiskrimination eller epistemisk autoritetsdiskrimination
 Plutokratisk diskrimination, også kaldet rigdomsvælde
 Militaristisk diskrimination, også kaldet militærvælde
 Blodslinjediskrimination, som bl.a. ses i monarkier
 Kulturdiskrimination, også kaldet kulturvælde
 Et-partisdiskrimination, som findes i etpartistater

Relaterede begreber 

 Antisemitisme
 Antizionisme
 Apartheid
 chikane
 etnisk eksklusion
 forskelsbehandling
 hadforbrydelse
 hadefuld tale
 Homofobi
 Intolerance
 islamofobi
 Kønsdiskrimination
 Marginalisering
 mobning
 Racisme
 Racediskrimination
 Social udstødelse
 stereotypisering
 stigmatisering
 Seksuel orientering
 "Untermensch"
 Xenofobi

Eksterne henvisninger 

 Institut for Menneskerettigheder 
 Kontakt borgerrådgiveren i København 
 Registrér diskrimination i København 
 Følg med i status over indsatsen i København
 Drop Diskrimination - Begrebskatalog

Henvisninger 

 
Etik
Aggression
Social ulighed
Jura
Retsvidenskab
Juridiske begreber